Alexander Graham Bell

Alexander Graham Bell (b. Mart 3, 1847 – Tebaxe 2, 1922) şınas u mıhendiso İskoço ke têlefon vıraşto, patentê têlefonê vêreni gırewto xo ser. Graham Beli tarixê 3 Mart 1847 de İskoçya de Edinburgh de maya xo ra ameyo dınya. Ey Edinburgh de Akademiya McLaureni de musayış diyo, serra 1860ıne de zi Lisa Qıraliyeti ra zi mezun biyo. Dı bırayê Graham Belli rıyê veremi ra weşiya xo vıni kerda. Enê merdışan ra tepeya zi be waştışê doktoran, piyê xo o ardo Kanada. Graham Belii dı (2) serri tiya weşiya xo ramıta. Dıma zi uca ra vêrdo a Amerika. O serra 1873yıne de Universıtey Bostoni de profesorê fizyolociya vengi biyo tiya. 

Ey têlefono verên serra 1875ıne de vıraşto, yew serre ra dıma zi patentê o têlefoni gırewto. Ey serra 1877ıne de zi be şırket vıraşto be namê Bell Telephone Company. 1880 de şirketi ra abırriyo u merdımanê goşkeri rê Laboratuvarê Volta vıraşto. Çınkê hem maya ey hem zi cêniya ey goşker biy, nêşayêne goşdari bıbê. Yew zi ey goşkeran rê Photophone icad kerdo.

O tarixê 10 Tışrino Peyên 1882 de vêrdo a welatdariya Amerikani. Yew serre ra pey zi o kewto roniyayışê pêseroka namdare Science. Alexander Graham Belli heyatê xo de hirıs (30) patenti gırewtê u serra 1922 de 75 serrê xo de weşiya xo kerda vıni, heyati rê çımê xo padayê.

 Referansi 

Kategoriye:Merdumê ke 1847 de biyê
Kategoriye:Merdumê ke 1922 de merdê
Kategoriye:Têlefon